1896-ին սուլթան Աբդուլ Համիդի օրոք կազմակերպված ջարդերի հետեւանքով ինչպես հազարավոր հայեր, այնպես էլ Շահրիկյանների ընտանիքը ցիրուցան է լինում: Նկարչի ապագա հայրը՝ Ամբակումը, փախչում է Պլովդիվ (Բուլղարիա): Պլովդիվում երկու կարեւոր իրադարձություն է տեղի ունենում Ամբակումի կյանքում: Նա հնարավորություն է ստանումՙ մասնագիտանալու օծանելիքներ պատրաստելու արհեստի մեջ, որն այսօր էլ մեծ ժողովրդականություն է վայելում վարդաշատ Բուլղարիայում, եւ հանդիպում է իր ապագա կնոջը՝ Մաքրուհի Գարակյոզյանին, որի հետ ամուսնանում է 1903-ի փետրվարի 2-ին: Մաքրուհու ընտանիքը նույնպես Թամզարայից էր գաղթել Բուլղարիա: